ᱡᱚᱥᱳᱨ ᱦᱚᱱᱚᱛ

ᱡᱚᱥᱳᱨ ᱦᱚᱱᱚᱛ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱠᱚᱧᱮ-ᱯᱟᱪᱷᱮ ᱥᱮᱡ ᱨᱮᱱᱟᱜ ᱢᱤᱫᱴᱮᱱ ᱦᱚᱱᱚᱛ ᱠᱟᱱᱟ᱾ ᱵᱨᱤᱴᱤᱥ ᱟᱢᱚᱞ ᱨᱮ ᱠᱷᱩᱞᱱᱟ ᱫᱚ ᱡᱚᱥᱳᱨ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱮᱱ ᱢᱚᱦᱚᱠᱩᱢᱟ ᱛᱟᱸᱦᱮᱸᱠᱟᱱᱟ᱾

 ᱧᱩᱛᱩᱢ ᱨᱮᱱᱟᱜ ᱱᱟᱜᱟᱢ 
ᱡᱚᱥᱳᱨ ᱧᱩᱛᱩᱢ ᱪᱮᱠᱟᱛᱮ ᱦᱩᱭᱱᱟ ᱚᱱᱟ ᱨᱮᱱᱟᱜ ᱟᱭᱢᱟ ᱞᱮᱠᱟᱱ ᱠᱟᱛᱷᱚ ᱠᱩ ᱵᱟᱰᱟᱭ ᱧᱟᱢ ᱟᱠᱟᱱᱟ᱾ ᱟᱨᱵᱤ ᱡᱚᱥᱚᱨ ᱠᱷᱚᱱ ᱡᱟᱥᱳᱨ ᱦᱮᱡ ᱟᱠᱟᱱᱟ ᱢᱮᱱᱛᱮ ᱠᱩ ᱞᱟᱹᱭᱟᱹ᱾ ᱱᱚᱣᱟ ᱢᱟᱱᱮ ᱫᱚ ᱦᱩᱭᱩᱜ ᱠᱟᱱᱟ ᱥᱟᱸᱠᱳ᱾ 

ᱟᱨᱦᱚᱸ ᱠᱩ ᱢᱮᱱᱟ ᱡᱮ ᱜᱳᱣᱲ ᱨᱟᱡᱟ ᱚᱣᱟᱜ ᱡᱚᱥ ᱦᱚᱨᱚᱱ ᱠᱟᱛᱮ ᱱᱚᱣᱟᱠᱩ ᱮᱞᱟᱠᱟ ᱨᱮᱱᱟᱜ ᱧᱩᱛᱩᱢ ᱦᱩᱭ ᱠᱷᱟᱹᱛᱤᱨ ᱡᱚᱥᱳᱨ ᱧᱩᱛᱩᱢ ᱦᱩᱭ ᱞᱮᱱᱟ᱾ ᱱᱚᱣᱟ ᱡᱚᱥᱳᱨ ᱧᱩᱛᱩᱢ ᱦᱚᱸ ᱱᱮᱛᱟᱨ ᱵᱚᱫᱚᱞ ᱠᱟᱛᱮ ᱡᱚᱥᱳᱦᱚᱨ ᱫᱚᱦᱚ ᱦᱩᱭ ᱟᱠᱟᱱᱟ᱾  

 ᱱᱟᱜᱟᱢ 
ᱡᱚᱥᱳᱨ ᱫᱚ ᱟᱹᱰᱤ ᱢᱟᱨᱮ ᱥᱚᱦᱚᱨ ᱠᱟᱱᱟ᱾ ᱑᱕᱕᱕ ᱥᱮᱨᱢᱟ ᱥᱮᱡ ᱡᱚᱥᱳᱨ ᱨᱟᱡᱡᱚ ᱵᱮᱱᱟᱣ ᱞᱮᱱᱟ᱾ ᱑᱗᱔᱗ ᱥᱮᱨᱢᱟ ᱥᱮᱡ ᱡᱚᱥᱳᱨ ᱫᱚ ᱨᱟᱱᱤ ᱵᱷᱚᱵᱟᱱᱤ ᱟᱜ ᱥᱟᱥᱚᱱ ᱵᱷᱤᱛᱨᱤ ᱨᱮᱭ ᱯᱟᱲᱟᱣ ᱮᱱᱟ᱾ ᱤᱱᱟᱹ ᱛᱟᱭᱚᱢ ᱑᱗᱘᱑ ᱥᱮᱨᱢᱟ ᱨᱮ ᱡᱚᱥᱳᱨ ᱟᱞᱟᱫᱟ ᱢᱤᱫᱴᱮᱱ ᱦᱚᱱᱚᱛ ᱦᱤᱥᱟᱹᱵᱛᱮ ᱠᱩ ᱞᱮᱠᱷᱟ ᱠᱮᱫᱟ᱾ ᱱᱚᱣᱟᱜᱮ ᱵᱟᱝᱞᱟᱫᱮᱥ ᱨᱮᱱᱟᱜ ᱯᱟᱹᱦᱤᱞ ᱦᱚᱱᱚᱛ ᱠᱟᱱᱟ᱾ᱵᱟᱝᱞᱟᱫᱮᱥ ᱨᱮᱱᱟᱜ ᱯᱷᱩᱨᱜᱟᱹᱞ ᱚᱠᱚᱛᱚ ᱨᱮᱦᱚᱸ ᱱᱚᱣᱟ ᱦᱚᱱᱚᱛ ᱜᱮ ᱯᱟᱹᱦᱤᱞ ᱨᱮ ᱯᱷᱩᱨᱜᱟᱹᱞᱮ ᱧᱟᱢ ᱟᱠᱟᱫᱟ᱾

 ᱥᱤᱢᱟᱹᱱᱟ 
ᱮᱛᱚᱢ ᱥᱮᱡ ᱢᱟᱜᱩᱨᱟ ᱟᱨ ᱡᱷᱤᱱᱟᱭᱫᱚᱦᱚ ᱦᱚᱱᱚᱛ, ᱠᱚᱧᱮ-ᱥᱟᱢᱟᱝ ᱥᱮᱡ ᱥᱟᱛᱠᱷᱤᱨᱟ, ᱠᱚᱧᱮ ᱥᱮᱡ ᱠᱷᱩᱞᱱᱟ, ᱯᱟᱪᱷᱮ ᱥᱮᱡ ᱥᱤᱧᱚᱛ ᱫᱤᱥᱟᱹᱢ ᱟᱨ ᱥᱟᱢᱟᱝ ᱥᱮᱡ ᱱᱚᱲᱟᱭᱤᱞ ᱦᱚᱱᱚᱛ᱾

 ᱩᱯᱳᱡᱮᱞᱟᱠᱚ 

 ᱡᱚᱥᱳᱨ ᱥᱚᱫᱚᱨ
 ᱚᱵᱷᱚᱭᱱᱚᱜᱚᱨ
 ᱠᱮᱥᱚᱵᱽᱯᱩᱨ
 ᱪᱳᱣᱜᱟᱪᱷᱟ
 ᱡᱷᱤᱠᱚᱨᱜᱟᱪᱷᱟ
 ᱵᱟᱜᱷᱟᱨᱯᱟᱲᱟ
 ᱢᱚᱱᱤᱨᱟᱢᱯᱩᱨ
 ᱥᱟᱨᱥᱟ

 ᱧᱮᱞᱡᱚᱝ ᱡᱟᱜᱟᱠᱚ 

 ᱪᱟᱸᱪᱲᱟ ᱡᱚᱢᱤᱫᱟᱨ ᱵᱟᱲᱤ
 ᱵᱮᱱᱟᱯᱳᱞ
 ᱡᱚᱥᱳᱨ ᱟᱭᱴᱤ ᱯᱟᱨᱠ
 ᱢᱤᱨᱡᱟ ᱱᱚᱜᱚᱨ ᱱᱚᱵᱟᱵᱽ ᱵᱟᱲᱤ

 ᱧᱩᱛᱩᱢᱟᱱ ᱢᱟᱹᱱᱢᱤᱠᱚ 

 ᱥᱚᱱᱟᱛᱚᱱ ᱜᱳᱥᱥᱟᱢᱤ
 ᱢᱟᱭᱠᱮᱹᱞ ᱢᱚᱫᱷᱩᱥᱩᱫᱚᱱ ᱫᱚᱛᱛᱚ
 ᱠᱤᱨᱚᱱᱪᱚᱱᱫᱨᱚ ᱢᱩᱠᱷᱳᱯᱟᱫᱫᱷᱟᱭ
 ᱟᱵᱩᱞ ᱦᱳᱥᱮᱱ
 ᱤᱞᱟ ᱢᱤᱛᱨᱚ
 ᱠᱚᱢᱨᱮᱰ ᱚᱢᱚᱞ ᱥᱮᱱ
 ᱠᱳᱦᱤᱱᱩᱨ ᱟᱠᱛᱟᱨ ᱥᱩᱪᱚᱱᱫᱟ
 ᱯᱷᱟᱨᱤᱫᱟ ᱟᱠᱛᱟᱨ ᱵᱳᱵᱤᱛᱟ
 ᱜᱩᱞᱥᱟᱱ ᱟᱨᱟ ᱪᱚᱢᱯᱟ

 ᱵᱟᱨᱦᱮ ᱡᱚᱱᱚᱲ 


ᱥᱟᱹᱠᱷᱭᱟᱹᱛ

ᱛᱷᱚᱠ:ᱵᱟᱝᱞᱟᱫᱮᱥ ᱨᱮᱱᱟᱜ ᱦᱚᱱᱚᱛᱠᱚ